Diari Oficial de la Generalitat Valenciana


Sumari del DOGV 6196, del 01-02-2010 (2009/14747)

Notificació de la resolució dictada en el judici ordinari 1296/2009.
--------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14556


Data del document
:   01-02-2010

Organisme emissor
:   Jutjat Social Número 1 de Madrid

Tipus de document
:   Anunci

Notificació de la resolució dictada en el judici ordinari 1296/2009. [2009/14255]  
Número d'actuacions: demanda 1296/2009.  
Matèria: ordinari.  
Demandant: Ana Prieto González.  
Demandats: Ángela Sevilla, SL.  
Rosario Barrio Pelegrini, secretària judicial del Jutjat Social número 1 de Madrid, faig saber:  
Que en les actuacions de procediment de demanda 1296/2009 d'aquest Jutjat Social, seguides a instàncies d'Ana Prieto González, contra l'empresa Ángela Sevilla, SL, sobre ordinari, s'ha dictat la resolució, que té la part dispositiva que s'adjunta a continuació.  
I perquè valga de notificació de forma legal a Ángela Sevilla, SL, en parador ignorat, expedisc aquesta cèdula perquè s'inserisca en el Butlletí Oficial de la Província.  
S'adverteix el destinatari que les comunicacions següents s'efectuaran en les estrades d'aquest Jutjat, llevat de les que revisten forma d' interlocutòria o sentència, o si es tracta d'una citació a termini.  
Madrid, 25 de novembre de 2009.- La secretària judicial: Rosario Barrio Pelegrini.  
«Número d'actuacions: demanda 1296/2009.  
Matèria: ordinari.  
Demandant: Ana Prieto González.  
Demandats: Ángela Sevilla, SL.  
Diligència  
Madrid, 16 de setembre de 2009  
Que estenc jo, el secretari o secretària, per a fer constar que amb data 10 de setembre de 2009 ha correspost a aquest Jutjat Social, pel torn de repartiment, la demanda presentada per Ana Prieto González contra Ángela Sevilla, SL, en matèria d'ordinari. N'informe al magistrat jutge. En done fe.  
Interlocutòria  
Madrid, 16 de setembre de 2009  
Fets  
Primer. Ana Prieto González presenta una demanda contra Ángela Sevilla, SL, en matèria d'ordinari.  
Raonaments jurídics  
Primer. Una vegada examinada la jurisdicció i competència d'aquest Jutjat respecte de la demanda plantejada, pertoca admetre aquesta i assenyalar el dia i l'hora en què hagen de tindre lloc els actes de conciliació i judici, conforme estableix l'article 82.1 de la Llei de Procediment Laboral.  
Segon. Conforme a l'article 78 de la Llei de Procediment Laboral, si les parts sol·liciten la pràctica anticipada de prova, el jutge o el tribunal decidirà allò que pertoque perquè s'efectue la pràctica. Conforme a l'article 90.2 de la Llei de Procediment Laboral, les parts podran, així mateix, sol·licitar aquelles proves que s'hi han de practicar i requereixen la diligència de citació o de requeriment, qüestió sobre la qual cal resoldre.  
Vistos els articles esmentats i tots altres que hi són aplicables de manera general i pertinent,  
Part dispositiva  
Atés que s'ha repartit la demanda anterior, amb la qual es formarà el procediment oportú, registreu-la en el llibre registre corresponent.  
S'admet a tràmit la demanda presentada i s'assenyala per a l'acte de conciliació i, si pertoca, judici, en única convocatòria, l'audiència del dia 19 d'octubre de 2010, a les 10.40, a la Sala d'Audiències d'aquest Jutjat, sítia al carrer d'Hernani, 17 9-H, d'aquesta ciutat. Caldrà citar les parts, amb el lliurament als demandats i als interessats d'una còpia de la demanda i tots altres documents aportats, amb les advertències que estableixen els articles 82.2 i 83 de la Llei de Procediment Laboral.  
Es consideren com a fetes les manifestacions del primer altressí.  
S'admeten els mitjans de prova del segon altressí.  
- Respecte de l'interrogatori de l'empresa demandada, expediu-ne la cèdula de citació corresponent.  
- Respecte de la documental, es requereix la part demandada, a fi que aporte en l'acte del judici la documentació sol·licitada per la part actora en el seu escrit de demanda.  
- Respecte de la testifical, citeu la testimoni proposada.  
Notifiqueu aquesta resolució a les parts.  
Manera d'impugnar-la: mitjançant un recurs de reposició que cal presentar en aquest Jutjat, dins dels cinc dies hàbils següents a la notificació; la mera interposició d'aquest recurs no suspendrà l'executivitat del que es disposa (article 184.1 de la Llei de Procediment Laboral).  
Aquesta és la meua interlocutòria, que pronuncie, mane i firme.  
El magistrat jutge: Antonio Martínez Melero.  
Diligència. Tot seguit es compleix el que s'ha disposat i es procedeix a notificar-ho als interessats pels mitjans i amb els requisits establits en els articles 55 a 60 de la Llei de Procediment Laboral. En done fe».